b'\n_START_ARTICLE_\nMaks Kunc\n_START_SECTION_\n\xc5\xbdivljenje in delo\n_START_PARAGRAPH_\nKunc se je v te\xc5\xbekih razmerah s 14. leti zaposlil v me\xc5\xbei\xc5\xa1kem rudniku, kjer je bil jamski voza\xc4\x8d rude. Pri devetnajstih je emigriral v Avstrijo, kjer je opravljal razli\xc4\x8dna dela na poljih in gozdovih v okolici Beljaka. Po \xc5\xa1tirih letih dela v Avstriji je od\xc5\xa1el na sever Kanade, kjer se je spet zaposlil v rudniku. Tam si je kupil prvi fotoaparat in se posvetil naravoslovni fotografiji. Leta 1965 se je vrnil v Me\xc5\xbeico, kjer se je spet zaposlil v rudniku, vendar se je moral zaradi bolezni leta 1980 upokojiti._NEWLINE_Svoje fotografije je objavljal predvsem v tujih medijih, ob\xc4\x8dasno pa tudi v slovenskih revijah. Po njegovi smrti je njegovo fotografsko zbirko prevzel Koro\xc5\xa1ki pokrajinski muzej, kjer so njegove fotografije shranjene in razstavljene.'